Държавен вестник, бр. 17, 2017 г., стр. 29

БРОЙ  17	
Д Ъ Р Ж А В Е Н  В Е С Т Н И К 	
СТР.  29  
(2) Въз основа на резултатите от класи-
рането по чл. 24 и на становището по ал. 1 
конкурсната комисия предлага на съответната 
колегия на Висшия съдебен съвет да одобри 
кандидатите за младши съдии, младши про-
курори и младши следователи.
Чл. 28. (1) Съответната колегия на Висшия 
съдебен съвет приема решение за одобряване 
на кандидатите въз основа на проверката на 
Комисията по атестирането и конкурсите 
дали класираните кандидати отговарят на 
изискванията на чл. 162 и чл. 185, ал. 1 от 
Закона за съдебната власт. Проверката се 
извършва въз основа на всички документи 
за кандидата, представени от него, както и 
от Комисията по професионална етика към 
съответната колегия.
(2) Съответната колегия на Висшия съде-
бен съвет не одобрява кандидат, за когото е 
установила, че не отговаря на изискванията 
по чл. 162 и чл. 185, ал. 1 от Закона за съ-
дебната власт, като на негово място включва 
следващия класиран кандидат.
(3) Със същото решение съответната ко-
легия на Висшия съдебен съвет определя 
датата и часа, на която всички кандидати 
по списъците следва да се явят лично, за да 
заявят писмено желанието си за назначаване 
на съответната длъжност, което се обявява на 
интернет страницата на Висшия съдебен съвет.
(4) В случай на невъзможност на кандидат 
за младши съдия, младши прокурор или млад-
ши следовател да присъства лично той може 
писмено да упълномощи свой представител, 
който да участва в процедурата по ал. 3 и да 
заяви желанието му от негово име.
(5) Одобрените кандидати за младши съдии, 
младши прокурори и младши следователи 
заявяват изрично писмено пред съответната 
колегия на Висшия съдебен съвет своето 
желание за назначаване на съответната длъж-
ност в поредността съобразно бала по чл. 186, 
ал. 1 от Закона за съдебната власт, като всеки 
следващ кандидат избира от останалите неза-
явени длъжности. Кандидат, който не заяви 
желание, се замества от следващия класиран 
и одобрен кандидат.
(6) Процедурата за избор на длъжностите 
от кандидатите за младши съдии, младши 
прокурори и младши следователи се про-
вежда успоредно, на съвместно заседание 
на комисиите по атестирането и конкурсите 
към Съдийската и Прокурорската колегия на 
Висшия съдебен съвет.
(7) Кандидат, който участва едновремен-
но в конкурсите за младши съдии, младши 
прокурори и младши следователи, избира в 
коя от процедурите ще продължи да участва 
най-късно в момента, в който следва да за­
яви желанието си за заемане на длъжност по 
една от тях.
(8) С решение съответната колегия на 
Висшия съдебен съвет приема окончателния 
списък на одобрените кандидати за младши 
съдии, младши прокурори и младши следо-
ватели по съответните длъжности съобразно 
заявеното им желание.
(9) Всеки заинтересован може да обжалва 
решението на съответната колегия на Висшия 
съдебен съвет по чл. 186, ал. 7 и чл. 186а, ал. 6 
от Закона за съдебната власт в 7-дневен срок 
от обявяването му. Жалбата спира изпълнени-
ето на решението, освен ако съдът постанови 
друго. Решението на съда е окончателно.
(10) В едномесечен срок от влизане в сила 
на решението по ал. 9 кандидатите подават 
декларация за обстоятелствата по чл. 195, 
ал. 1 от Закона за съдебната власт. 
(11) Когато решенията по ал. 8 не са обжал-
вани, списъците на одобрените кандидати за 
младши съдии, младши прокурори и младши 
следователи са окончателни и съответната 
колегия на Висшия съдебен съвет не се про-
изнася повторно по тях.
(12) След влизане в сила на решенията по 
ал. 8 окончателните списъци се публикуват 
на интернет страницата на Висшия съде-
бен съвет и се изпращат до Националния 
институт на правосъдието за включване в 
обучението по чл. 249, ал. 1, т. 1 от Закона 
за съдебната власт.
(13) При отказ на кандидат да започне 
обучение в Националния институт на пра-
восъдието съответната колегия на Висшия 
съдебен съвет допълва списъка със следва-
щия класиран кандидат, заявил съгласие да 
започне обучение. Отказът трябва да бъде 
представен писмено не по-късно от 14 дни 
преди обявеното начало на обучението за 
съответната година.
Раздел VІ
Назначаване на издържалите конкурса кан­
дидати за първоначално назначаване
Чл. 29. (1) Класираните кандидати в кон-
курса за първоначално назначаване в 7-дневен 
срок от обявяване на класирането представят 
във Висшия съдебен съвет до Комисия по 
професионална етика към съответната ко-
легия декларациите по чл. 19а от Закона за 
съдебната власт.
(2) Комисиите по професионална етика 
към колегиите на Висшия съдебен съвет 
анализират документите по чл. 19а, чл. 181, 
ал. 4, т. 1, 7, 8 и 9 от Закона за съдебната 
власт, извършват проверки по чл. 37, ал. 9 от 
Закона за съдебната власт за първите трима 
класирани за съответната свободна длъжност 
кандидати, изготвят мотивирано становище 
за всеки кандидат по чл. 162, т. 3 от Закона 
за съдебната власт и го предоставят на съ-
ответната колегия на Висшия съдебен съвет.